Ustrojbena jedinica predškolskog odgoja djece

Pri Osnovnoj školi Stjepana Radića Čaglin

Vladimira Nazora 3

34350 Čaglin

**K U R I K U L U M**

**USTROJBENE JEDINICE PREDŠKOLSKOG ODGOJA DJECE**

**PRI OSNOVNOJ ŠKOLI STJEPANA RADIĆA ČAGLIN**

**za pedagošku godinu 2021/2022.**

**Čaglin, rujan 2021. godine**

1. **UVOD**

Kurikulum Ustrojbene jedinice predškolskog odgoja djece pri Osnovnoj školi Stjepana Radića Čaglin osnova je na kojoj se temelji odgojno-obrazovni rad u našoj jedinici te predstavlja odraz naše vlastite odgojno-obrazovne filozofije i temelj naše prakse. Sadrži našu misiju i viziju, te počiva na ciljevima, polazištima i načelima Nacionalnog kurikuluma za rani i predškolski odgoj i obrazovanje.

Ustrojbena jedinica predškolskog odgoja djece pri Osnovnoj školi Stjepana Radića Čaglin ustanova je koja provodi program ranog i predškolskog odgoja i obrazovanja djece dobi od navršene 3 godine života pa sve do polaska u osnovnu školu. Odgojno-obrazovni rad organiziran je u 1 odgojnoj mješovitoj skupini u kojoj se provodi redoviti cjelodnevni (10-satni program). U program predškole je uključen i redoviti program za djecu u godini prije polaska u osnovnu školu.

Naša Ustrojbena jedinica predškolskog odgoja djece pri OŠ Stjepana Radića Čaglin je odgojno-obrazovno okruženje u kojem dijete ima višestruke prilike ostvarivati interakcije s drugom djecom i odraslima. U temeljnom dokumentu struke, Nacionalnom kurikulumu za rani i predškolski odgoj i obrazovanje, naglasak je stavljen na poticanje cjelovito razvoja odgoja i učenja djece te osiguranje primjerene potpore razvoju kompetencija usklađenih s individualnim posebnostima i razvojnim karakteristikama svakog djeteta. Stoga je, u skladu s navedenim, cilj oblikovati odgojno-obrazovni proces na način da životne i planske situacije učenja podupiru različita područja cjelovitog razvoja djeteta.

Usmjeren je ka osnaživanju dječje prirodne znatiželje i interesa te ostvarivanje njihovih potreba i prava. Krajnji odgojno-obrazovni ishodi za dijete trebali bi biti rezultatom njegova permanentnog stjecanja kompetencija za cjeloživotno učenje.

1. Utemeljenost kurikuluma

Kurikulum jedinice ima polazište u postojećim dokumentima, vlastitim iskustvima i postignućima te znanstvenim studijama o dosezima svjetske i hrvatske teorije i prakse u području institucijskog ranog i predškolskog odgoja i obrazovanja te profesionalnog razvoja stručnih radnika Ustrojbene jedinice predškolskog odgoja djece pri OŠ Stjepana Radića Čaglin.

* 1. Kurikulum jedinice polazi od sljedećih dokumenata:

\* Programsko usmjerenje odgoja i obrazovanja djece predškolske dobi (1991.)

\* Konvencija o pravima djeteta (2001.)

\* Nacionalni okvirni kurikulum za predškolski odgoj i obrazovanje te opće obvezno i srednjoškolsko obrazovanje (2011.)

\* Nacrt Nacionalnog kurikuluma za radni i predškolski odgoj i obrazovanje (2014.)

\* Smjernice za strategiju obrazovanja, znanosti i tehnologije Republike Hrvatske (2012.)

\* Priručnik za samovrednovanje ustanova ranog i predškolskog odgoja i obrazovanja (2012.)

* 1. Praćenje znanstvenih postignuća hrvatske i svjetske teorije i prakse

Stručni radnici jedinice redovito se uključuju u različite oblike stručnog usavršavanja organizirane od strane Ministarstva znanosti i obrazovanja, Agencije za odgoj i obrazovanje i drugih institucija koje se bave tematikom ranog i predškolskog odgoja i obrazovanja.

Knjižnica jedinice se kontinuirano i redovito oprema stručnom literaturom hrvatskih i svjetskih autora te pedagoškom periodikom.

1. Plan daljnjeg razvoja odgojno-obrazovne prakse
   1. Ciljevi Nacionalnog kurikuluma za rani i predškolski odgoj i obrazovanje

Ciljeve Nacionalnog kurikuluma za rani i predškolski odgoj i obrazovanje (osiguranje dobrobiti za dijete, cjelovit razvoj, odgoj i učenje djece te razvoj njihovih kompetencija za cjeloživotno učenje) jedinica planira ostvariti:

\* kontinuiranim kreiranjem odgojno-obrazovnog procesa u skladu sa značajkama Nacionalnog kurikuluma za rani i predškolski odgoj i obrazovanje, tj. primjenom integriranog, razvojnog, humanističkog i konstruktivističkog pristupa usmjerenog na dijete, aktivno i iskustveno učenje djeteta, samoorganizirane aktivnosti i interakciju djeteta s cjelokupnim kontekstom

\* istraživanjem vlastite odgojno-obrazovne prakse i jačanjem uloge odgojitelja kao istraživača i refleksivnog praktičara

* 1. Zadaće:

Poticanje razvoja ključnih kompetencija za cjeloživotno učenje planira se kroz oblikovanje poticajnog okruženja u kojem će dijete aktivnim sudjelovanjem u odgojno-obrazovnom procesu konstruirati vlastita znanja, učeći, čineći, tražeći odgovore samostalnim istraživanjem, otkrivanjem, zaključivanjem…

* + 1. Poticanje cjelovitog razvoja djece

Kontinuirano stvaranje poticajnog okruženja i oblikovanje odgojno-obrazovnog procesa koji djeci omogućuje:

\* različite interakcije s raznovrsnim materijalima, drugom djecom i odraslima

\* istodobno održavanje različitih aktivnosti

\* aktivnosti koje ujedinjuju različita područja djetetova razvoja i učenja

\* samoinicirane i samoorganizirane aktivnosti

\* poštivanje djetetovih potreba i interesa te osnaživanje njegove prirodne znatiželje

\* preuzimanje odgovornosti za vlastite izbore i ponašanje

* + 1. Poticanje djece na aktivno i angažirano sudjelovanje u različitim aktivnostima

\* stvaranje uvjeta u kojima je djeci omogućeno istraživanje različitih fenomena i aktivno sudjelovanje u stjecanju iskustva, znanja i razumijevanja

\* omogućavanje slobodnog izbora aktivnosti i partnera u procesu učenja

\* poticanje djece na postavljanje pitanja i propitivanja postojećih pretpostavki

\* poticanje djece na rasprave i diskusije

\* poticanje djece na samostalno prepoznavanje i rješavanje problema

* + 1. Poticanje razvoja kvalitetnih odnosa, suradnje i tolerancije

\*ostvarivanje fleksibilnog pristupa u oblikovanju odgojno-obrazovnog procesa bez uniformiranja aktivnosti djece

\* stvaranje inkluzivnog okruženja, tj. okruženja u kojem se poštuje i prihvaća svaki oblik različitosti djece i njihovih obitelji

\* razvijanje pozitivnog ozračja u kojem se poštuje individualnost i njeguju odnosi uzajamnog poštivanja i povjerenja djece s drugom djecom i odraslima

\* poticanje učenja komunikacijskih tehnika i socijalno prihvatljivog ponašanja

\* poticanje djece na samoprocjenu vlastitog ponašanja u odnosu na druge

\* poticanje razvoja partnerskih odnosa s roditeljima i širom društvenom zajednicom

* + 1. Poticanje razvoja kreativnosti, stvaralaštva i različitih oblika izražavanja

\* poticanje djece na različite oblike stvaralačkog izražavanja, likovnog, glazbenog, verbalnog, grafičkog, kinestetičkog, gestikulacijskog i drugih

\* poticanje inicijative djece i podržavanje njihovih prijedloga i mišljenja

\* poticanje djece na korištenje različitih medija izražavanja

\* poticanje aktivnosti djece koja pozivaju djecu na kreativno stvaranje, a ne uvježbavanje i ponavljanje

\* praćenje samog procesa stvaranja, a ne procjenjivanja rezultata (proizvoda) tog procesa

* + 1. Poticanje djece na aktivno sudjelovanje u oblikovanju zajedničkog življenja djece i odraslih

\* uvažavanje potreba i prava svakog djeteta

\* uspostavljanje ravnopravnih odnosa s djecom

\* poticanje djece na sudjelovanje u donošenju odluka koje se odnose na njihovo učenje

\* poticanje razvoja odgovornog ponašanja

\* osposobljavanje djece za samoprocjenu i samodisciplinu

\* poticanje djece na aktivno sudjelovanje u raspravama i slobodno iznošenje različitih stajališta

\* podržavanje inicijative djece

\* poticanje djece na osmišljavanje, iniciranje i organiziranje vlastitih aktivnosti

1. Kultura jedinice
   1. Prostorno-materijalno okruženje

Zadaća stručnih radnika jedinice je kontinuirano promišljanje o stvaranju poticajnog prostorno-materijalnog okruženja u kojem će dijete moći samostalno i aktivno djelovati prema vlastitim potrebama, interesima i mogućnostima. Takvo okruženje podrazumijeva poticanje cjelovitog razvoja djeteta u skladu s njegovim potencijalima i odgojiteljevo redovito praćenje događanja u odgojnoj skupini. Formiranje centara aktivnosti i opremanje istih sredstvima, materijalima i pomagalima svakodnevno je zadaća odgojitelja. Centri aktivnosti i ponuđeni materijali nisu konstanta, podložni su čestim izmjenama u skladu s interesima djece. Učestalost promjena uvjetovana je učestalošću korištenja.

Odgojitelj vodi računa o raznovrsnosti, dostupnosti i funkcionalnosti ponuđenih sredstava, materijala i pomagala. Sobu dnevnog boravka i druge prostore u jedinici odgojitelj stavlja u funkciju djeteta stvarajući okruženje koje će dijete pozivati na različite socijalne interakcije s drugom djecom i odraslima. Vodeći računa o trenutcima privatnosti osigurava kutak potreban za osamljivanje.

Pri opremanju centara aktivnosti odgojitelj koristi postojeća sredstva te kontinuirano prikuplja i izrađuje nova u skladu s interesnim područjima djece te oblikuje okruženje koje dijete potiče na:

\* izražavanje i bilježenje vlastitih ideja, misli, osjećaja, doživljaja, iskustva, vlastitih teorija i postavki, zaključivanje

\* primjenu matematičkog mišljenja u rješavanju problema

\* postavljanje pitanja, istraživanje, otkrivanje i zaključivanje o zakonitostima u prirodi

\* učenje o promjenama uzrokovanim ljudskom djelatnošću i odgovornost pojedinca za njih

\* učenje o očuvanju prirode i njezinih resursa

\* samoinicirane i samoorganizirane aktivnosti

\* upoznavanje informacijsko-komunikacijske tehnologije i mogućnost njezine uporabe

\* osvješćivanje procesa vlastitog učenja i stvaranje vlastite strategije učenja (samoinicijativa i samoregulacija učenja)

\* iznošenje i argumentiranje svojih stajališta i donošenje odluka koje se odnose na njegovo življenje u jedinici

\* propitivanje, isprobavanje i samoevaluiranje vlastitih ideja i zamisli

\* različite stvaralačke prerade vlastitih doživljaja i iskustava u različitim umjetničkim područjima i izražajnim medijima

* 1. Fleksibilna vremenska organizacije

Vremenska organizacija je postavljena fleksibilno omogućujući pravovaljano zadovoljavanje potreba djece. Pod tim se podrazumijeva fleksibilnost u dolasku i odlasku djeteta u ustrojbenu jedinicu, ponudi obroka, popodnevnom odmoru, izmjeni aktivnosti, zadovoljavanju potreba, osobnih ritmova interesa djeteta.

* 1. Socijalni odnosi

Socijalni odnosi grade se na temelju međusobnog uvažavanja i poštivanja različitosti. U svakodnevnom zajedničkom življenju djece i odraslih kontinuirano se radi na konstruktivnom rješavanju nastalih problema uvažavajući jakosti i slabosti pojedinaca.

* 1. Partnerstvo jedinice s roditeljima i širom zajednicom

Roditelje se potiče na aktivno sudjelovanje kako u kreiranju poticajnog prostorno-materijalnog okruženja tako i u sudjelovanju u samom odgojno-obrazovnom procesu. Na bazi dobrovoljnosti, roditelji imaju priliku provoditi vrijeme u odgojnoj skupini, biti u interakciji s djecom te iznositi svoje ideje i prijedloge. Ponuđeni su različiti oblici aktivnog sudjelovanja i druženja s djecom:

\* za vrijeme adaptacije

\* zajednički posjeti i izleti

\* neformalna druženja

\* boravak roditelja u odgojnoj skupini u prijepodnevnim satima

\* „kavica“ s roditeljima

\* sudjelovanje u različitim svečanostima

\* posjet obiteljskom domu

\* eko akcije u suradnji s roditeljima

\* letci

\* radionice

\* dokumentacija o djetetu

Specifični oblici suradnje s roditeljima planiraju i realiziraju se spontano i situacijski, na prijedlog i/ili djece i/ili roditelja odgojitelja. Obično se javljaju originalne ideje tijekom projektnog rada kada su i djeca i odgojitelji i roditelji aktivno uključeni i vrlo zainteresirani za planiranje različitih aktivnosti.

* 1. Vođenje jedinice

U skladu s vizijom jedinice, svi sudionici odgojno-obrazovnog procesa imaju mogućnost doprinosa ostvarenju iste, u skladu sa svojim sposobnostima, ulogom i trenutnom pozicijom. Svi radnici su pozvani predlagati konstruktivna rješenja za podizanje kvalitete odgojno-obrazovne prakse.

1. Planiranje i oblikovanje kurikuluma

Temeljem razvojnih, integriranih, humanističkih i sukonstruktivističkih značajki kurikuluma planiraju se kontekstualni uvjeti za realizaciju različitih odgojno-obrazovnih aktivnosti koji podržavaju aktivnu i istraživačku prirodu učenja djeteta. Zbog toga je važno pažljivo i kontinuirano pratiti, promatrati i dokumentirati djetetove aktivnosti. Analizom prikupljene dokumentacije o aktivnostima djece planira se daljnja priprema okruženja i usklađivanje odgojno-obrazovnog rada s individualnim potrebama i interesima djece, uvažavajući međusobne različitosti.

* 1. Dokumentiranje aktivnosti djece

Pod dokumentiranjem se podrazumijeva sustavno praćenje i promatranje djeteta u akciji te prikupljanje dokumentacije koja je u službi boljeg razumijevanja djeteta i njegovih interesa i potreba te pomaže u osiguranju kvalitetnije potpore djetetovom razvoju.

Dokumentiranje je istraživački proces koji se razvija. Oblici dokumentacije koji pomažu u razumijevanju djeteta mogu biti: bilješke o djetetu, isječci razgovora, likovni radovi djece, makete i drugi konstrukti djece, audio i video zapisi, fotografije… Dokumentacija se prikuplja gledanjem i slušanjem djeteta u različitim igranim situacijama i interakcijama s materijalima, drugom djecom i odraslima. Analizom prikupljene dokumentacije odgojitelj ima priliku bolje razumjeti kvalitetu okruženja za učenje djece, kvalitetu vlastitih odgojno-obrazovnih intervencija. Dokumentacija je osnovna alatka razvoja kurikuluma.

1. Vrednovanje kvalitete odgojno-obrazovne prakse
   1. Unutarnja procjena kvalitete

\* sudionici vrednovanja: odgojno-obrazovni radnici, djeca, roditelji

\* sustavno promišljanje, analiziranje, diskutiranje i evaluiranje odgojno-obrazovne prakse (okruženja, ozračja, socijalnih odnosa, komunikacije, uvjerenja, vrijednosti, ponašanja)

\* svakodnevna razmjena ideja, prijedloga odgojitelja (u parovima ili manjim skupinama

\* radionice (manje grupe odgojitelja)

\* samoprocjena

* 1. Vanjska procjena kvalitete

\* prema poznatim kriterijima od strane vanjskih institucija čijoj procjeni podliježu ustrojbenoj jedinici (MZO, AZOO)

1. Profesionalni razvoj stručnih suradnika
   1. Istraživanje vlastite prakse: odgojitelj – refleksivni praktičar

Uključeni su svi odgojitelji i (zdravstvena voditeljica) koji se bave istraživanjem pojedinih segmenata odgojno-obrazovnog procesa.

Na temelju članka 39. Zakona o predškolskom odgoju i obrazovanju (Narodne novine br. 10/97., 107/07. i 94/13) i čl. 67. Statuta Osnovne škole Stjepana Radića Čaglin, Školski odbor je na sjednici održanoj 43. sjednici dana \_\_\_\_\_\_\_\_\_\_\_ 2021. godine donijelo Kurikulum Ustrojbene jedinice predškolskog odgoja djece pri Osnovnoj školi Stjepana Radića Čaglin za pedagošku godinu 2021./2022.

RAVNATELJICA

SLAĐANA ŠVAJDA

ŽUPANIJA: Požeško-slavonska

OPĆINA: Čaglin

ADRESA: Vladimira Nazora 3, 34350 Čaglin

E-MAIL: [os-caglin@os-sradica-caglin.skole.hr](mailto:os-caglin@os-sradica-caglin.skole.hr)

TELEFON: 034/221-028

MOBITEL: 0993204413

MATIČNI BROJ: 03310094

OIB: 18173968246

OSNIVAČ: Općina Čaglin

GODINA OSNIVANJA: 2020.

RAVNATELJICA: SLAĐANA ŠVAJDA, prof.

NAŠA MISIJA:

Ustrojbena jedinica predškolskog odgoja djece pri Osnovnoj školi Stjepana Radića Čaglin je ustanova za rani odgoj i obrazovanje koja djeluje na području Općine Čaglin. Kroz provedbu različitih programa utemeljenih na humanističko-razvojnom pristupu usmjereni smo razvoju dječjih potencijala, poštivanju dječjih prava i uvažavanju individualnih potreba djece. Svojim djelovanjem pružamo podršku obitelji, pridonosimo razvoju roditeljskih kompetencija i doprinosimo razvoju društvene zajednice.